У својој раној младости започела је спортску каријеру са гимнастиком, али кад се са породицом преселила из Новог Јужног Велса у Квинсленду почела је да се бави атлетиком. Први значајнији успех је постигла на јуниорском првенству света 2003. године, кад је у трци на 100 м са препонама постала светска првакиња. Овим успехом је изборила место у аустралијској репрезентацији за светско првенство у Паризу и са својим учешћем у женској штафети Аустралије на 4 х 100 м је постала најмлађа атлетичарка из своје земље која је учествовала на светским првенствима. На јуниорском светском првенству 2004. бранила је титулу освојену са прошлог првенства у трци на 100 м са препонама, али чак није успела да се домогне неке од медаља, док је на истом првенству освојила бронзану медаљу у трци на 100 м.